Mārcis Cīrulis

Mārcis Cīrulis (dzimis  Apē) ir latviešu ārsts un politiķis, bijušais Latvijas Augstākās Padomes deputāts.

 Dzīvesgājums 
Dzimis  Apē. Pēc Strenču vidusskolas absolvēšanas 1964. gadā sāka studēt Rīgas Medicīnas institūtā, kuru absolvēja 1970. gadā un sāka strādāt Tukuma rajona centrālajā slimnīcā par pediatru, no 1977. gada bija Rīgas 1. dzemdību nama jaundzimušo nodaļas vadītājs. 1980. gadā organizēja un vadīja Latvijā pirmo jaundzimušo intensīvās terapijas palātu, vēlāk — nodaļu.

1990. gadā M. Cīruli ievēlēja par Latvijas Augstākās Padomes deputātu no 54. Rīgas vēlēšanu apgabala, 1990. gada 4. maijā viņš nobalsoja par Latvijas Republikas neatkarības atjaunošanu.Latvijas Republikas Augstākās Padomes vēlēšanas  saeima.lv

Pēc deputāta pilnvaru beigām no 1994. gada bija Latvijas Nacionālā perinatālās aprūpes centra vadītājs, no 2000. gada Jaundzimušo intensīvās terapijas nodaļas vadītājs Paula Stradiņa Klīniskajā universitātes slimnīcā.Mārcis Cīrulis labo, ko citi sastrādājuši Vija Beinerte sejas.tvnet.lv 2007. gada 5. jūnijā

Darbojies arī Latvijas Zaļajā partijā un 2005. gadā kandidējis Rīgas domes vēlēšanās no Zaļo un Zemnieku savienības saraksta, bet nav ievēlēts.

2016. gadā strādāja Jelgavas reģionālās slimnīcas dzemdību nodaļā.Ārstam Mārcim Cīrulim — 70. No sirds apsveicam! jauns.lv 2016. gada 17. februārī

 Apbalvojumi 
2000. gadā M. Cīruli apbalvoja ar trešās šķiras Triju Zvaigžņu ordeni un 1991. gada barikāžu dalībnieka piemiņas zīmi.

 Literatūra 
 Tālavs Jundzis. 4. maijs: Rakstu, atmin̦u un dokumentu krājums par Neatkarības deklarāciju. Fonds "Latvijas Vēsture", 2000.

 Atsauces 

Kategorija:1946. gadā dzimušie
Kategorija:Apē dzimušie
Kategorija:Latvijas ārsti
Kategorija:LR Augstākās Padomes deputāti
Kategorija:Rīgas Medicīnas institūta absolventi
Kategorija:Triju Zvaigžņu ordeņa komandieri